CELEX: 62015TN0292
Language: mt
Date: 2015-06-03 00:00:00
Title: Kawża T-292/15: Rikors ippreżentat fit-3 ta’ Ġunju 2015 – Vakakis vs Il-Kummissjoni

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/73
            
         Rikors ippreżentat fit-3 ta’ Ġunju 2015 – Vakakis vs Il-Kummissjoni
   (Kawża T-292/15)
   (2015/C 294/88)
   Lingwa tal-kawża: l-Ingliż
   
      Partijiet
   
   
      Rikorrenti: Vakakis International – Symvouloi gia Agrotiki Anaptixi AE (Ateni, il-Greċja) (rappreżentanti: B. O’Connor, Solicitor, S. Gubel u E. Bertolotto, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tikkundanna lill-Kummissjoni skont l-Artikolu 340 TFUE tħallas kumpens lir-rikorrenti għad-danni kollha mġarrba minħabba l-aġir illegali tagħha matul il-proċedura kkonċernata għall-għoti ta’ kuntratt pubbliku, inklużi:
               
                           —
                        
                        
                           l-ispejjeż marbuta mal-parteċipazzjoni fil-proċedura sħiħa għall-għoti ta’ kuntratt pubbliku;
                        
                     
                           —
                        
                        
                           l-ispejjeż marbuta mal-kontestazzjoni tal-legalità tal-proċedura għall-għoti ta’ kuntratt pubbliku;
                        
                     
                           —
                        
                        
                           it-telf ta’ profitti; la perte de bénéfices;
                        
                     
                           —
                        
                        
                           it-telf ta’ opportunitajiet.
                        
                     
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq il-ksur mill-Kummissjoni tal-prinċipji ta’ ugwaljanza fit-trattament, ta’ amministrazzjoni tajba u ta’ aspettattivi leġittimi kkodifikati mir-Regolament tal-Kunsill Nru 1605/2002 (iktar ’il quddiem ir-“Regolament Finanzjarju”) u mill-Gwida prattika tal-proċeduri kuntrattwali fil-kuntest tal-azzjonijiet esterni tal-UE (iktar ’il quddiem il-“PRAG”) billi naqqset milli tikkontrolla b’mod xieraq il-proċedura ta’ sejħa għal offerti u twettaq investigazzjoni mingħajr dewmien u tipprovdi informazzjoni kompleta dwar l-investigazzjoni tal-ilment imressaq minn Vakakis.
            
         
               2.
            
            
               It-tieni motiv ibbażat fuq id-dannu mġarrab mir-rikorrenti minħabba l-amministrazzjoni ħażina tal-Kummissjoni u d-deċiżjoni tagħha li tagħti l-kuntratt lil Agriconsulting.
            
         
               3.
            
            
               It-tielet motiv ibbażat fuq id-dannu mġarrab mir-rikorrenti minħabba l-amministrazzjoni ħażina tal-Kummissjoni u l-ksur tal-prinċipji ġenerali ta’ ugwaljanza fit-trattament, ta’ amministrazzjoni tajba u ta’ protezzjoni tal-aspettattivi leġittimi kif ukoll l-ksur tal-Artikolu 94 tar-Regolament Finanzjarju u tal-punt 2.3.6. tal-PRAG.